Jonas Saladžius

Išsilavinimas

Baigė Oksfordo Universitetą (Didžioji Britanija) su pagyrimu ir įgijo magistro kvalifikacinį laipsnį. 1991-1996 m. studijavo teisę VU Teisės fakultete, įgijo teisininko kvalifikaciją. 1993 -1994 m. Groningeno universitete (Nyderlandai) pagal Tempus programą studijavo tarptautinę ir Europos Sąjungos teisę. 1995 m. atstovavo Lietuvos komandai dalyvaudamas Phillip C. Jessup tarptautinės teisės mokomojo teismo proceso varžybose (Vašingtonas, JAV). 1994 m. atstovavo Lietuvos komandai dalyvaudamas Telders tarptautinės teisės mokomojo teismo proceso varžybose (Haga, Nyderlandai). Mokėsi Vilniaus 50-ojoje vid. mokykloje, baigė aukso medaliu.  
Stažavosi užsienyje, baigė įvairius tarptautinius kursus: Užsienio investicijų planavimas, Tarptautiniai mokesčių aspektai, Tarptautinių investicijų apmokestinimas ir dvigubo apmokestinimo teisiniai pagrindai (Budapeštas, Vengrija, 1995-1996 m.); Tarptautinis lizingas: kursai pažengusiems (Frankfurtas prie Maino,  Vokietija, 1997 m.); Europos Sąjungos bankininkystės ir finansų teisė: kursai pažengusiems (Paryžius, Prancūzija, 1998 m.), Tarptautinės korporacijos I (Antverpenas, Nyderlandai), Tarptautinės korporacijos II (Barselona, Ispanija), Vadybos kursai pažengusiems (Paryžius); Tarptautinės korporacijos III (Briuselis, Belgija, 2000 m.), verslo strategijos ir plėtros mokymai  Londone, Paryžiuje bei Madride, įmonių ir komercinės teisės mokymai Londone bei Paryžiuje, Centrinės ir Rytų Europos valstybių mokymai Prahoje, tarptautinių projektų ir viešosios bei privačios partnerystės (PPP) mokymai Londone, Vienoje bei Prahoje, tarptautinio bylinėjimosi mokymai Ženevoje, stažuotė dėl advokatų veiklos reguliavimo Anglijos ir Velso advokatūroje (Law Society of England and Wales). 2011-2014 baigė Harvardo programas I-IV, skirtas „Eversheds International“ vadovams.

Darbo patirtis

1995-1998 m. tarptautinės konsultacinės bendrovės „PricewaterhouseCoopers" Mokesčių ir teisės paslaugų vadovas Lietuvoje. Buvo atsakingas už mokesčių ir teisės paslaugas, konsultavo tarptautines kompanijas ir Lietuvos kapitalo įmones, vadovavo teikiant teisines išvadas bei vykdant teisinio patikrinimo ir mokesčių peržvalgas. 1998-1999 m. „PricewaterhouseCoopers" teisės paslaugų vadovas Lietuvoje, vėliau advokatų kontoros, asocijuotos su „PricewaterhouseCoopers“, advokatas, seniūnas (vadovaujantis partneris), atsakingas už teisines paslaugas, konsultavo Lietuvos bendroves bei tarptautines įmones.
Nuo 2000 m. advokatų kontoros „Eversheds Saladžius“ Vadovaujantis partneris (vadovas). Praktikos sritys – įmonių teisė (įmonių susiliejimai ir įsigijimai), sutarčių teisė, bankų ir finansų teisė, energetikos teisė. Vadovavo teisės projektams įmonių susiliejimų ir įsigijimų (M&A), plyno lauko investicijų (green field investments), įmonių pertvarkymo bei restruktūrizavimo, komercinių sandorių, finansų, kapitalo rinkų ir bankininkystės teisės, atsinaujinančių energetikos šaltinių srityse.
Nuo 2008 m. tarptautinės advokatų kontoros "Eversheds International" (Didžioji Britanija) valdybos narys, nuo 2017 m. tarptautinės advokatų kontoros "Eversheds Sutherland Europe" (Didžioji Britanija) valdybos narys. Tarptautinė advokatų kontora Eversheds Sutherland vienija 66 biurus Amerikoje, Europoje, Azijoje, Viduriniuose Rytuose bei Afrikoje ir yra viena didžiausių advokatų kontorų pasaulyje.
1996-2012 m. – Tarptautinių santykių ir politikos instituto (TSPMI, Vilniaus universitetas) magistrantams dėstė "viešųjų finansų", "tarptautinės teisės", "Europos Sąjungos teisės", "tarptautinių sutarčių", "diplomatinės ir konsulinės teisės" paskaitas. 1996-2009 m. Mykolo Romerio universiteto (MRU) magistrantams dėstė "Europos Sąjungos bendrosios rinkos", "Europos Sajungos finansų teisės" kursus. Taip pat skaitė paskaitas studentams anglų kalba pagal Erazmus mainų programą. 2006-2007 m. VU Tarptautinio verslo mokykloje dėstė paskaitas magistrams „finansų ir mokesčių teisė".   
Nuo 2007 m. Vilniaus universiteto (VU) Teisės fakultete dėsto magistro studijų programos dalyką "Europos Sąjungos finansų teisė". 
Profesinė ir visuomeninė veikla
Visuotiniame advokatų susirinkime išrinktas į Lietuvos Advokatūros Garbės Teismą. Nuo 2018 m. yra Lietuvos Advokatūros Garbės Teismo pirmininkas.   
Lietuvos Advokatūros delegacijos vadovas Europos Sąjungos advokatūrų ir teisininkų draugijų taryboje (CCBE) nuo 2005-2009 m., į šias pareigas vėl perrinktas 2011 m. Lietuvos Advokatūros atstovas Europos Sąjungos advokatūrų ir teisininkų draugijų tarybos (CCBE) vykdomajame komitete (standing committee), plenarinėse sesijose (plenary sessions) Paryžiuje (Prancūzija), Edinburge (Škotija), Londone (Didžioji Britanija) Briuselyje (Belgija) ir Vienoje (Austrija) bei darbo komitetuose.
Tarptautinės advokatų asociacijos Tarybos narys (IBA Counsillor) nuo 2018 m.  
Visuotiniame advokatų susirinkime išrinktas į Lietuvos Advokatūros Advokatų Tarybą 2011 m. (2011-2014 m. kadencijai), perrinktas antrai kadencijai 2014 m. (2014-2018 m.). 
Lietuvos advokatų kvalifikacinio egzamino komisijos narys (2005–2008).
Lietuvos advokatūros advokatų tarybos atstovas Advokatų asociacijų ir teisininkų draugijų prezidentų metiniuose susitikimuose, Viena (2001, 2002, 2004, 2008 m.). 
Buvo Lietuvos advokatūros leidžiamo žurnalo „Lietuvos advokatūra" redakcijos komisijos narys.
Buvo Amerikos prekybos rūmų Lietuvoje valdybos narys, viceprezidentas.  
Junior Achievement Lietuva" valdybos narys.
Buvo Lietuvos ekonominės plėtros agentūros prie Europos komiteto valdybos narys (1999–2001).
Dalyvavo kasmetinėse Tarptautinės advokatų asociacijos konferencijose: Vašingtonas (2016 m.), Viena (2015 m.), Tokijas (2014 m.), Bostonas (2013 m.), Dublinas (2012 m.), Dubajus (2011 m.), Vankuveris (2010 m.), Madridas (2009 m.), Buenos Airės (2008 m.), Singapūras (2007 m.), Čikaga (2006 m.), Praha (2005 m.), Auklendas (2004 m.), San Franciskas (2003 m.), Durbanas (2002 m.), Kankunas (2001 m.), Amsterdamas (2000 m.).